ડિજિટલ ક્રાંતિને કારણે દુનિયા સ્માર્ટ બની રહી છે અને સ્માર્ટ ડિવાઈસની માગ વૈશ્વિક બની રહી છે. સ્માર્ટફોનના વેચાણમાં છેલ્લાં કેટલાંક વર્ષોમાં જબરદસ્ત ઉછાળો આવ્યો છે. એક અહેવાલ મુજબ ભારતનું સ્માર્ટફોન બજાર હાલ વિશ્વનું સૌથી ઝડપથી પ્રગતિ કરતું બજાર બન્યું છે. ૨૦૧૭ના અંત સુધીમાં વિશ્વના સૌથી મોટા સ્માર્ટફોન માર્કેટમાં ભારત બીજા નંબરનું સ્થાન મેળવી લેશે. હાલ પહેલા સ્થાને ચીન અને બીજા સ્થાને યુએસએ છે.